**Μ. Κριθαρίδης: Η τηλεκπαίδευση κατέρρευσε και για τα δημοτικά και τα νηπιαγωγεία, τη στιγμή που αποκλείονται μαθητές από αυτήν**

Προβλήματα στην τηλεκπαίδευση που ξεκίνησε σήμερα και στα δημοτικά, τα νηπιαγωγεία και τα προνήπια. Φυσικά δεν περιμέναμε κάτι καλύτερο από μία Κυβέρνηση που διαρκώς το μόνο πράγμα με το οποίο ασχολείται είναι το πώς να επιρρίψει τις ευθύνες της αλλού και να διαχειριστεί επικοινωνιακά το πολλαπλό της φιάσκο.

Σήμερα λοιπόν, το Υπουργείο Παιδείας και η κ. Κεραμέως δεν βγήκαν να πουν ούτε για τον σέρβερ της Cisco στην Ευρώπη, ούτε για τους χάκερς, ούτε για την υπερβολική χρήση. Πώς να το πουν και με ποια ντροπή πια;

Ακόμα, η κ. Κεραμέως δεν απάντησε ουσιαστικά σήμερα στην ερώτηση του Βουλευτή του ΜέΡΑ25 Κρίτωνα Αρσένη για το θέμα του ταξικού αποκλεισμού παιδιών προερχόμενων από φτωχότερες οικογένειες σε μια Ελλάδα με 10 χρόνια τώρα κρίσης, μνημονίων και πλέον πανδημίας, η κα Υπουργός είναι εκτεθειμένη, όπως και ο ίδιος ο Πρωθυπουργός ο κ. Μητσοτάκης που αδιαφορούν τόσο επιδεικτικά για αυτούς τους μαθητές.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**